Denne Samling indeholder Wessels fortrinligste udvalgte Poesier, forøgede med en Deel hidtil utrykte Smaadigte, der ere tagne, med det nuværende norske Selskabs Tilladelse, af Vers Protocollen, som tilhørte det ældre norske literaire Selskab, hvis Medlem Wessel var. Skrivtet, trykt paa fiint Papiir med nye Typer og i stort Format, ligesom Storm nu udkomne Digte, ledsages med Wessels Biographi, med en Fortale, samt oplysende Anmærkninger, og udkommer i Mai Maaned d. A. For Subscribenterne bliver Prisen, der siden forhøies, 1 Rbd. 2 Mk. (for nogle og tyve Ark.) Subscription modtages i Kjøbenhavn af Universitetsboghandler C. A. Reitzel, i Norge af Boghandler M. Hartmann i Christiania, og i Mariebo af Giegengack. Kjøbenhavn, den 26de Marts 1832. H. H. Thiele.
Fortrinligste udvalgte Poesier
Forfatter: J. H. Wessel
Dato: 1832-04-24